Taalverdediging haalt stevig uit naar verkenning KNAW |
Posted on 4 oktober 2017 by RechtsActueel
tagged with KNAW, Nederlands, Taalverdediging
Drs.Ir. Ph.D Rabin Gangadin
6 oktober 2017	09:19 cwp crystalline waterproofing : Redwop Chemicals Pvt Ltd in Rajkot,India
&apos;cwp crystalline waterproofing&apos; Bring Trevor terug, vra ekonome oor Nene - Ekonomie - Republikein
Monday, October 15th, 18:13:39
‘Rand sal met nuwe minister verstewig’
Elvira Wood – Die vraag is nie oor óf Nhlanhla Nene, minister van finansies, van sy pligte onthef gaan word nie, maar eerder wie die nuwe minister van finansies gaan wees.
Die oorgrote meerderheid van ekonome wat Maandagoggend aan Netwerk24 se peiling oor die toekoms van Nene as minister van finansies deelgeneem het, meen hy gaan nie langer dié pos vul nie.
Business Day het Maandagoggend berig Nene het die afgelope naweek vir pres. Cyril Ramaphosa gevra om hom van sy pligte te onthef.
Dit volg nadat hy Vrydag voor die Zondo-kommissie van ondersoek oor staatskaping getuig het hy het verskeie kere met die omstrede Gupta-familie vergader.
“Mnr. Nene het geen ander keuse nie; hy moet gaan. Geen beleggingstrategie of werkskeppingsberaad sal enige voordeel bring terwyl Suid-Afrika onder die wolk van Nene is nie,” sê Jannie Rossouw, hoof van die skool vir ekonomiese en sakewetenskappe by die Universiteit van die Witwatersrand.
“Dit bevestig weer: Moenie op prinse vertrou nie.
“Ekonomiese toestande sal verbeter as Nene gaan, maar dis belangrik wie hom vervang,” sê hy.
Rossouw meen daar is drie goeie kandidate wat Ramaphosa kan oorweeg.
“Bring Trevor Manuel terug; bring Mcebisi Jonas terug; stel Lesetja Kganyago aan as minister van finansies. Daar is genoeg kundigheid by die Reserwebank vir ’n volgende president. Daniel Mminele kan vir dié pos oorweeg word,” sê Rossouw.
Richard Downing, ekonoom by Econodow, dink ook Manuel is ’n goeie kandidaat.
Nene se uittrede sal volgens Rian le Roux, beleggingstrateeg by Old Mutual Beleggingsgroep en Sake se Ekonoom van die Jaar, nie veel van ’n invloed op die ekonomie hê nie, “maar die nuwe aanstelling gaan belangrik wees vir vertroue”.
Le Roux sê die mediumtermynbegrotingsrede (MTBR) wat Nene op 24 Oktober voor die parlement sou lewer, is waarskynlik reeds amper gefinaliseer.
“Die MTBR se dokumentasie is waarskynlik reeds ver mee gevorder en ’n nuwe minister sal nie enige invloed daarop kan hê oor die volgende twee weke of so nie. ’n Nuwe minister kan eers met die begroting van 2019 sy of haar invloed laat geld, sou hy of sy dit wou doen,” sê Le Roux.
Wichard Cilliers, direkteur by TreasuryOne, sê die tydsberekening om die minister van finansies reg voor die MTBR te vervang, is nie ideaal nie.
Wat betref die waarde van die rand, meen Le Roux hoewel die grootste invloed op die rand tans eerder eksterne gebeure is, help Nene se erkennings nie die rand nie.
“Sy erkennings wys hoe diep staatskaping gestrek het. Om sulke gewortelde probleme heeltemal om te keer sal moeilik wees en waarskynlik lank duur.”
Dawie Klopper, beleggingsekonoom by PSG Wealth, meen die rand gaan vir eers verswak waarna dit gaan afhang wie Ramaphosa in Nene se plek aanstel.
Lumkile Mondi, senior lektor in ekonomie by die Universiteit van die Witwatersrand, sê hy dink die rand gaan verstewig nadat ’n nuwe minister aangestel is.
Die rand het wel gedurende die loop van die oggend reeds met 20c tot R14,94 teenoor die dollar verswak in reaksie op gerugte dat die minister moontlik gaan bedank.
Nene moet bly
Fanie Brink, onafhanklike landbou-ekonoom, meen Nene moet ongeag die gebeure steeds in sy pos bly.
“Ons sal baie dankbaar kan wees as Nene nie sy pos sou verlaat of hoef te ontruim nie omdat hy nog altyd ’n baie kundige en gerespekteerde minister van finansies was.
“Dit sal baie moeilik wees om die regte persoon te kry wat sy skoene sal kan volstaan.
“Hy het die land baie goed gedien en feitlik van finansiële ondergang gered toe hy sy man teen Zuma gestaan het oor die kernkragplan.
“As hy aanbly, sal dit baie nuwe beleidsonsekerheid verhoed wat andersins tot die verdere afgradering van die land se beleggingstatus aanleiding sou gee.
“Ons moet hom vergewe soos hy versoek het sodat hy met die uitvoering van sy pligte kan voortgaan,” sê hy. – Netwerk24